
Temeljem čl. 48. st. 1. toč. 5. i 6. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i čl. 38. Statuta Općine Fažana-Fasana („Službene novine Istarske županije“ br. 25/22), općinsko vijeće Općine Fažana-Fasana, na 16. sjednici održanoj dana 22. listopada  2026., donosi 

ZAKLJUČAK
o prihvaćanju darovanja k.č.br. 935/10 k.o. Fažana

I.

Utvrđuje se da je Općina Fažana-Fasana ishodila Lokacijsku dozvolu izdanu od strane Upravnog odjela za prostorno uređenje i gradnju Istarske županije, Odsjeka za prostorno uređenje i gradnju Pula, KLASA: UP/I-350-05/22-01/000090, URBROJ: 2163-18-06/2-22-0007, od 23. studenog 2022., u svrhu građenja zgrade športsko-rekreacijske namjene, 2.b skupine – Društveno sportski centar Valbandon, kao i da je za isto ishođena Građevinska dozvola izdanu od strane Upravnog odjela za prostorno uređenje i gradnju Istarske županije, Odsjeka za prostorno uređenje i gradnju Rovinj, KLASA: UP/I-361-03/25-01/001112, URBROJ: 2163-18/3-25-0011, od 22. rujna 2025. godine.

II.

Utvrđuje se da projekt izgradnje građevine iz točke I. ovog zaključka obuhvaća nekretninu označenu kao
1. zk.č.br. 935/10, kanal, pašnjak, površine 15013 m2, upisana u zk.ul.br. 12135895 u k.o. 324086, Fažana, kod Zemljišnoknjižnog odjela Pula, Općinskog suda u Puli, u vlasništvu Republike Hrvatske, za dio 1/1.

III.

Utvrđuje se da tržišna vrijednost nekretnine iz toč. II. ovog zaključka iznosi 1.928.900,00 EUR-a, prema Procjembenom elaboratu Broj: C 04/25 – ispravak, od 8. ožujka 2025. godine, izrađenom od strane procjenitelja Gorana Bašića, dipl.ing.arh., za koji je Procjeniteljsko povjerenstvo Istarske županije mišljenjem KLASA: 364-01/25-01/98, URBROJ: 2163-18-10/2-25-8, od 30. svibnja 2025. utvrdilo da je izrađen u skladu s odredbama Zakona o procjeni vrijednosti nekretnina („Narodne novine“ br. 78/15) i Pravilnika o metodama procjene vrijednosti nekretnina („Narodne novine“ br. 105/15).

IV.

Utvrđuje se da je Vlada Republike Hrvatske na sjednici održanoj dana 27. kolovoza 2026. godine donijela Odluku o darovanju nekretnine Općini Fažana u svrhu građenja zgrade športsko-rekreacijske namjene KLASA: 022-03/26-04/341, URBROJ: 50301-27/15-26-2, od 27. kolovoza 2026., kojom se daruje Općini Fažana nekretninu iz točke II. ovog zaključka, u svrhu građenja građevine iz točke I. ovog zaključka.

V.

Općina Fažana-Fasana prihvaća darovanje nekretnine iz točke II. ovog zaključka.

VI.

Općina Fažana-Fasana se u svojstvu vjerovnika odriče se svih potraživanja prema Republici Hrvatskoj kao dužniku, koja će se potraživanja utvrditi na dan potpisivanja ugovora o darovanju, kao i eventualno kasnije pronađenih potraživanja prema Republici Hrvatskoj koja su nastala do dana potpisivanja ugovora o darovanju, do visine vrijednosti darovane nekretnine utvrđene u točki III. ovog zaključka.

VII.

Ovlašćuje se općinski načelnik Općine Fažana-Fasana da temeljem ovog zaključka i odluke iz točke IV. ovog zaključka sklopi ugovor o darovanju nekretnine iz točke II. ovog zaključka.

VIII.

Ovaj zaključak stupa na snagu danom donošenja i objavit će se u „Službenim novinama Istarske županije“.

